user
ব্যাংক ঋণ কী?
assistant
ধারের শর্তসাপেক্ষে মক্কেলকে ব্যাংক প্রদত্ত নগদ অর্থ কিংবা দলিলের মাধ্যমে প্রদত্ত সুনাম ও সেবাকে ব্যাংকের ঋণ, অগ্রিম বা আগাম বলা হয়।

প্রকৃতপক্ষে ব্যাংক পরের অর্থ নিয়ে কারবার করে থাকে। তাই ব্যাংকের অন্যতম কাজ হলো বিভিন্ন হিসাবের মাধ্যমে জনগণের নিকট হতে আমানত সংগ্রহ করা এবং তা হতে যথাযথ তারল্য সংরক্ষণ করে বাকি অর্থ ঋণ ও লাভজনক খাতে বিনিয়োগের মাধ্যমে মুনাফা অর্জন করা। তাই বিনিয়োগ বাদে বাকি অর্থ ধার বা ঋণ দেয়াকে ব্যাংকের ঋণ ও অগ্রিম বলে। সাধারণ অর্থে, ঋণের ব্যবসায়ী হিসেবে ব্যাংক কর্তৃক তার মক্কেলদের দেয়া যাবতীয় ধার বা ঋণকে ব্যাংকের ঋণ বলে। ব্যাপক অর্থে, ব্যাংক গ্রাহকদের নগদ অর্থ অথবা ঋণের দলিলসমূহের মাধ্যমে যে সুনাম, বিশ্বাস ও সেবাসমূহ ধার হিসেবে দিয়ে থাকে তাকে একক অথবা সামগ্রিকভাবে ব্যাংকের ঋণ বলা হয়।